**เครื่องมือในการติดตามผลการใช้จ่ายงบประมาณ ประจำปีงบประมาณ พ.ศ. 2565**

 ตามพระราชบัญญัติวิธีการงบประมาณ พ.ศ. 2561 หมวด 7 การประเมินผลและการรายงาน มาตรา 47 กำหนดให้หน่วยรับงบประมาณจัดให้มีระบบการติดตามและประเมินผลการดำเนินงานตามแผนการปฏิบัติงานและแผนการใช้จ่ายงบประมาณภายในหน่วยรับงบประมาณตามหลักเกณฑ์และวิธีการที่ผู้อำนวยการกำหนด และให้ถือว่าการประเมินผลเป็นส่วนหนึ่งของกระบวนการบริหารงบประมาณที่ต้องดำเนินการอย่างต่อเนื่องและเปิดเผยต่อสาธารณชน และส่วนที่ 2 การรายงาน มาตรา 50 ให้หน่วยรับงบประมาณรายงานผลการใช้จ่ายงบประมาณ ในปีงบประมาณในปีที่สิ้นสุดรวมทั้งผลการปฏิบัติงานให้ผู้อำนวยการทราบภายใน 45 วันนับตั้งแต่วันสิ้นปีงบประมาณเพื่อให้ผู้อำนวยการจัดทำผลการใช้จ่ายงบประมาณรายจ่ายและผลการปฏิบัติงานของหน่วยรับงบประมาณเสนอคณะรัฐมนตรีภายในเก้าสิบวันนับตั้งแต่วันสิ้นปีงบประมาณ ประกอบกับสำนักงบประมาณได้กำหนดระบบติดตามและประเมินผลไว้ ตามหนังสือสำนักงบประมาณที่ นร 0729.1/ว 6 ลงวันที่ 11 ตุลาคม 2562 โดยมีรายละเอียดที่เกี่ยวข้องกับการติดตามและประเมินผลตาม ข้อ 8 (2) ที่ระบุไว้ว่า *“กำหนดให้สำนักงบประมาณและหน่วยรับงบประมาณดำเนินการติดตามและประเมินผลการดำเนินงานและการใช้จ่ายงบประมาณตามแผนการปฏิบัติงานและแผนการใช้จ่ายงบประมาณ และนโยบายที่สำคัญอย่างต่อเนื่อง เพื่อให้ทราบถึงความก้าวหน้าในการดำเนินงาน ปัญหาและอุปสรรคที่เกิดขึ้นจากการดำเนินงานและการใช้จ่ายงบประมาณ และความคุ้มค่าจากการใช้จ่ายงบประมาณนั้น*

การประเมินผลการใช้จ่ายงบประมาณตามพระราชบัญญัติงบประมาณรายจ่ายประจำปีงบประมาณ พ.ศ. 2565 สามารถแบ่งการประเมินออกได้เป็น 2 มิติ ได้แก่ มิติที่ 1 การเบิกจ่ายงบประมาณ และ มิติที่ 2 ความคุ้มค่าของการใช้จ่ายงบประมาณ (การประเมินความคุ้มค่าของการใช้จ่ายงบประมาณนั้นสามารถดูได้จากผลสำเร็จของตัวชี้วัดที่ปรากฎอยู่ในพระราชบัญญัติงบประมาณรายจ่ายประจำปีงบประมาณ) โดยในปีงบประมาณ พ.ศ. 2564 ฝ่ายติดตามและประเมินผล กองนโยบายและแผนมีการประเมินผลการเบิกจ่ายงบประมาณเพียงมิติเดียวเท่านั้น ยังไม่ได้มีการประเมินความคุ้มค่าของการใช้จ่ายงบประมาณ ด้วยเหตุนี้ฝ่ายติดตามและประเมินผล กองนโยบายและแผนจึงได้จัดทำเครื่องมือในการติดตามผลการใช้จ่ายงบประมาณ ประจำปีงบประมาณ พ.ศ. 2565 ขึ้นโดยมุ่งเน้นไปที่การติดตามในมิติที่ 2 ความคุ้มค่าของการใช้จ่ายงบประมาณ เพื่อนำข้อมูลที่ได้มาจัดทำเป็นรายงานประเมินความคุ้มค่าของการใช้จ่ายงบประมาณ ประจำปีงบประมาณ พ.ศ. 2565 โดยนำเสนอเป็นข้อมูลรายงานผลการประเมินดังกล่าวสำหรับให้ผู้บริหารระดับสูงในการวางแผนการตัดสินใจในการบริหารงบประมาณของหน่วยงาน ต่อไป

**แบบรายงานผลผลการดำเนินงานตัวชี้วัดตามพระราชบัญญัติงบประมาณรายจ่ายประจำปีงบประมาณ พ.ศ. 2565**

**คำชี้แจง**

1. แบบรายงานผลนี้เป็นการรายงานผลการใช้จ่ายงบประมาณในมิติที่ 2 ความคุ้มค่าของการใช้จ่ายงบประมาณซึ่งดูได้จากจากผลสำเร็จของตัวชี้วัดที่ปรากฎอยู่ในพระราชบัญญัติงบประมาณรายจ่ายประจำปีงบประมาณ พ.ศ. 2565
2. ให้ผู้รับผิดชอบโครงการกรอกข้อมูลผลการดำเนินงานตัวชี้วัดตามพระราชบัญญัติงบประมาณรายจ่ายประจำปีงบประมาณ พ.ศ. 2565 เป็นรายไตรมาส
3. กำหนดส่งข้อมูลให้ฝ่ายติดตามและประเมินผลภายใน 15 วันหลังสิ้นสุดไตรมาส โดย
* ไตรมาสที่ 1-2 รายงานข้อมูลภายในวันที่ 12 เมษายน 2565
* ไตรมาสที่ 3 รายงานข้อมูลภายในวันที่ 15 กรกฎาคม 2565
* ไตรมาสที่ 4 รายงานข้อมูลภายในวันที่ 14 ตุลาคม 2565
1. ให้ผู้รับผิดชอบส่งข้อมูลรายงานผลการใช้จ่ายงบประมาณในมิติที่ 2 ความคุ้มค่าของการใช้จ่ายงบประมาณในรูปแบบเอกสารและไปรษณีย์อิเล็กทรอนิกส์ที่ efficiency.planbpi@gmail.com

**หมายเหตุ**

* ตัวชี้วัดเชิงคุณภาพทั้งหมดไม่นับยอดสะสมรายไตรมาส
* ตัวชี้วัดเชิงปริมาณนับยอดสะสมรายไตรมาสทั้งหมดยกเว้นโครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน

| **ผลผลิต/โครงการตามแผนงานยุทธศาสตร์** | **เป้าหมายเชิงปริมาณ/ เชิงคุณภาพ** | **ปี 2565** | **ผู้รับผิดชอบ** |
| --- | --- | --- | --- |
| **หน่วยนับ** | **ไตรมาสที่1** | **ไตรมาสที่ 2** | **ไตรมาสที่ 3** | **ไตรมาสที่ 4** | **รวมไตรมาส****ที่ 1-4** |
| แผน | ผล | แผน | ผล | แผน | ผล | แผน | ผล | แผน | ผล |
| ผลผลิตที่ 1 ผู้สำเร็จการศึกษาด้านศิลปวัฒนธรรม | เชิงปริมาณ: จำนวนผู้สำเร็จการศึกษา  | คน |  |  | 4,000 |  |  |  |  |  | 4,000 |  | กองส่งเสริมวิชาการและงานวิจัย |
| เชิงคุณภาพ : สถานศึกษาที่ผ่านเกณฑ์คุณภาพตามมาตรฐานที่กำหนด | ร้อยละ | 100 |  | 100 |  | 100 |  | 100 |  | 100 |  | กลุ่มประกันคุณภาพการศึกษา |
| ผลผลิตที่ 2 การบริการสังคม | เชิงปริมาณ : จำนวนนักศึกษา เยาวชน และประชาชนที่รับบริการทางวิชาการ | คน | 1250 |  | 1250 |  | 1250 |  | 1250 |  | 5,000 |  | กองส่งเสริมวิชาการและงานวิจัย |
| เชิงคุณภาพ : ประชาชนกลุ่มเป้าหมายเรียนรู้ และเข้าใจความเป็นไทย | ร้อยละ | 80 |  | 80 |  | 80 |  | 80 |  | 80 |  | กองส่งเสริมวิชาการและงานวิจัย/กลุ่มศิลปวัฒนธรรม |
| โครงการส่งเสริมและพัฒนาทักษะผู้เรียนด้านนาฏศิลป์ ดนตรี คีตศีลป์ และทัศนศิลป์ที่สอดคล้องกับทักษะในศตวรรษที่ 21 | เชิงปริมาณ : ร้อยละของผู้เรียนทั้งหมดได้รับการพัฒนาทักษะด้านภาษา เทคโนโลยี และวิชาการ | ร้อยละ | 80 |  | 80 |  | 80 |  | 80 |  | 80 |  | กองส่งเสริมวิชาการและงานวิจัย |
| เชิงปริมาณ : ร้อยละของผู้เรียนที่เข้าร่วมโครงการมีผลการทดสอบด้านภาษา เทคโนโลยีและวิชาการผ่านเกณฑ์ที่กำหนด | ร้อยละ | 80 |  | 80 |  | 80 |  | 80 |  | 80 |  |
| เชิงคุณภาพ : ผู้เรียนมีทักษะและผลสัมฤทธิ์การเรียนรู้ด้านภาษาอังกฤษอยู่ในระดับดีขึ้นไป | ร้อยละ | 80 |  | 80 |  | 80 |  | 80 |  | 80 |  |  |
| โครงการการพัฒนาศักยภาพผู้สอนในยุคไทยแลนด์ 4.0 | เชิงปริมาณ : ร้อยละของครู อาจารย์ และบุคลากรทางการศึกษาที่เข้าร่วมโครงการมีทักษะในการจัดการเรียนการสอน การสร้างนวัตกรรม การวัดและประเมินผล การทำวิจัย และการสร้างสื่อเทคโนโลยีในการเรียนรู้ตามเกณฑ์ที่กำหนด | ร้อยละ | 80 |  | 80 |  | 80 |  | 80 |  | 80 |  | กองส่งเสริมวิชาการและงานวิจัย |
| เชิงคุณภาพ : ครู อาจารย์ และบุคลากรทางการศึกษามีทักษะในการจัดการเรียนการสอน การสร้างนวัตกรรม การวัดและการประเมินผล การทำวิจัย และการสร้างสื่อ เทคโนโลยีในการเรียน และพัฒนาผู้เรียนอยู่ในระดับดีขึ้นไป | ร้อยละ | 80 |  | 80 |  | 80 |  | 80 |  | 80 |  |
| โครงการส่งเสริมอุตสาหกรรมวัฒนธรรมสร้างสรรค์เพื่อเพิ่มศักยภาพในการแข่งขัน | เชิงปริมาณ : การแสดงศิลปะวัฒนธรรมดั้งเดิมที่ได้รับการพัฒนารูปแบบใหม่ทันสมัย | ชุด |  |  |  |  |  |  | 9 |  | 9 |  | กลุ่มศิลปวัฒนธรรม |
| เชิงคุณภาพ : การแสดงศิลปวัฒนธรรมที่ได้รับการพัฒนา ได้รับการยอมรับและนำไปเผยแพร่ในเวทีต่าง ๆ ระดับจังหวัด ระดับชาติ และนานาชาติ | ร้อยละ | 80 |  | 80 |  | 80 |  | 80 |  | 80 |  |
| โครงการส่งเสริมเด็กไทยเล่นดนตรี คนละ 1 ชิ้น | เชิงปริมาณ : จำนวนเด็กและเยาวชนที่เข้าร่วมโครงการเล่นเครื่องดนตรีไทยได้คนละ 1 ชิ้น | คน | 420 |  | 420 |  | 420 |  | 420 |  | 1,680 |  | กองส่งเสริมวิชาการและงานวิจัย |
| เชิงคุณภาพ : เด็กและเยาวชนที่เข้าร่วมโครงการสามารถใช้เครื่องดนตรีไทยได้ | ร้อยละ | 100 |  | 100 |  | 100 |  | 100 |  | 100 |  |
| โครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน | เชิงปริมาณ : จำนวนนักเรียนที่ได้รับการสนับสนุนการศึกษาตามรายการที่ได้รับการสนับสนุน | คน | 7,995 |  | 7,995 |  | 7,995 |  | 7,995 |  | 7,995 |  | กองนโยบายและแผน |
| เชิงคุณภาพ : ร้อยละของผู้ปกครองนักเรียนที่สามารถลดค่าใช้จ่ายด้านการศึกษาตามรายการที่ได้รบการสนับสนุน | ร้อยละ | 100 |  | 100 |  | 100 |  | 100 |  | 100 |  |